open-index/open-wikipedia-markdown huggingface dataset:
Ziliatu

**Ziliatu**ak **Ciliophora** filumeko izaki bizidunak dira, Protista barruan sailkatuak tradizionalki, baina gaur egungo sailkapenean Chromalveolataren kideak. Ura dagoen edozein lekutan bizi daitezke (laku, ozeano, putzu eta lurrean), hainbat kide ektosinbionteak eta endosinbionteak dira eta beste batzuk parasitoak. Ziliatuak protozoo handiak dira, batzuk 2 mm arteko tamainarekin eta egitura konplexua dute. Izena inguruan duten zilioetatik datorkie, flageloen antzeko egiturak, baina txikiagoa eta kopuru handian. Hauek mugitzeko eta harremantzeko erabiltzen dira.
Sydney Opera House

***Sydney Opera House*** edo Sydneyko Opera XX. mendeko eraikin ospetsu eta bereizgarrienetako bat da. Sydney hirian dago, Hegoaldeko Gales Berrian (Australia). Sydneyko Opera Jørn Utzon daniar arkitektoak diseinatu zuen 1957an, eta 2007ko ekainaren 28an Gizateriaren Ondare izendatu zuten.

## Deskribapena 
Eraikinak estilo espresionista du, eta diseinu berritzailea zeharo. Opera Antzokiak 1,8 hektareako azalera du. 185 metro da luzean, eta zabalean, berriz, 120 metro inguru, gehienez ere. Itsas mailaren azpitik 25 metroraino sartutako 580 zutabek eusten diote eraikinari, eta haren elikadura-iturriak 25.000 biztanleko hiri bateko kontsumo elektrikoari erantzuteko adinako kapazitatea du. 645 kilometro kablek garraiatzen du energia.

Artikulu honetan “oskol” deitu diegu Sydneyko Operaren teilatuen egiturei, izen hori erabiltzen baita eskuarki. Arkitektonikoki, ordea, termino hori ez da egokia. Egitura horiek aurrez fabrikatutako hormigoizko panelez daude osatuta, eta panel horiek hormigoizko saihets aurrefabrikatuen gainean bermatzen dira.

Oskolak 1.056.006 lauza beiraztatuz estalita daude, eta horiek “V” irauli edo *chevron* formako patroi bakun bat osatzen dute. Zuri distiratsuak eta krema mate kolorekoak dira lauzak, baina, urrunetik begiratuz gero, oskolak osotasunean zuriak direla dirudi. Höganäs AB suediar enpresak fabrikatu zituen lauzak eta, euren kasa garbitzeko diseinatuta dauden arren, garbitu egiten dituzte aldian-aldian. Denboraren poderioz lurrera eroritako lauza beiraztatuak konpondu eta berrerabili egiten dituzte, oskolak kolore uniformea gal ez dezan eta adabakidun itxura har ez dezan. 2015ean 40 lauza besterik ez ziren erori, beraz, konponketa gutxi egin behar izaten dira batez beste.

Sydneyko Operaren barrualdea eraikitzeko hiru material erabili zituzten: Tarana eskualdean erauzitako granito arrosa, egurra eta Hegoaldeko Gales Berriko kontratxapatua.

### Instalazioak 
Sydneyko Operak bost antzoki, entseguetarako bost estudio, bi areto nagusi, lau jatetxe, sei taberna eta makina bat oroigarri-denda ditu.

Bost antzokiak honako hauek dira:

* Kontzertu Aretoa (*Concert Hall*): 2679 eserleku ditu, eta bertan Sydneyko Operako organo txundigarria dago. Munduko organo mekanikorik handiena da: 10.000 hodi inguru ditu.
* Opera Antzokia (*Opera Theatre*): 1547 eserleku ditu. Australiako Opera Konpainiaren egoitza nagusia da, eta Australiako Ballet Konpainiak ere erabiltzen du antzokia.
* Drama Antzokia (*Drama Theatre*): 544 eserleku ditu.
* Musika Aretoa: 398 eserleku ditu.
* Estudio Antzokia (*Studio Theatre*): 364 eserleku ditu.

Sydneyko Operaren instalazioetan, antzerkiak ekoizteaz gain, beste jarduera batzuk ere egiten dira, hala nola ezkontzak, festak eta konferentziak.

## Erreferentziak 
## Kanpo estekak 
* Sydney Opera House antzokiaren webgunea
Esporozoo

[thumb|300px|[Apicomplexa filumeko *Plasmodium* esporozooa]]
**Esporozoo**ak bizidunen talde parafiletiko bat dira. Denak parasitoak dira eta ez dute inongo mugimendurik. Beste izaki batzuen zelulatan bizi dira eta gaixotasunak kutsatu ahal dituzte, adibidez *Plasmodium* izeneko malariaren sortzaileak esporozooak dira.

Bere barruan dauden benetako taldeak hauek dira:
* Apicomplexa: hauei ematen zaie askotan esporozoo izena gaur egun. Dinoflagelatuekin harremana dute eta horregatik ziliatuekin batera Alveolata taldeak sartzen dira. Protistak dira.
* Haplosporidia: Cercozoaren barruko taldea dira, Rhizaria filumekoak, Protista erreinuaren barruan.
* Microsporidia: Gaur egun Fungi erreinuaren barruan sartzen dira eta hala ere polifiletikoak dira barruan. Batzuk Zygomycota filuman baitakoak dira eta beste batzuk Ascomycotaren barrukoak.
* Myxozoa: Animalia erreinukoak dira eta Cnidariaren parasito gisa jokatzen dute, baina batzuk animalia bilateralen taldearen parasito ere izan daitezke.

## Kanpo estekak
Saltsa-perretxiko hori

**Saltsa-perretxiko horia** edo **mendiko angula** (*Craterellus lutescens*, lehen *Cantharellus lutescens*), *Cantharellales* ordenako onddo bat da. 

## Deskribapena 
Perretxiko honek tronpeta itxura dauka, eta txapela arre laranjaxka edo gaztaina kolorekoa da. Himenioan tolesturak dauzka, markatuagoak goian eta gero eta lauagoak oinerantz jaistean, hori-laranja kolorekoak. Ez dago txapelaren eta oinaren arteko muga zehatzik, oinak ere kolore bera dauka. Oin zilindrikoa eta barrutik hutsa dauka.

Lurzoru basikoetako pinudietan bizi da, batez ere *Pinus sylvestris* eta *Pinus nigra* espezieen azpian, ia beti goroldioz edo belarrez estalirik. Agertzen den tokietan, erruz agertzen da, eta sasoi bateko eguraldia bere garapenerako ona izan bada, toki batzuetan zoru osoa estaltzera irits daiteke.

Irailetik abendura sortzen da.

Jangarri gisa lehen nahiko baztertua bazegoen ere, azken aldian estimazio handia erdietsi du. Intsektuek ez diote erasaten, eta erraz lehortzen da.

### Banaketa eremua 
Kanada, Alaska, Ameriketako Estatu Batuak, Mexiko, Azoreak, Europa, Errusia, Kaukaso, Turkia, Himalaiako eremua, Ipar Korea, Hego Korea, Japonia, Txina.

## Erreferentziak 
## Kanpo estekak
Santa Fe (Granada)

**Santa Fe** (*«Fede Santua»* euskaraz) Espainiako udalerria da, Granadako probintziakoa. 2008an 15.107 biztanle zituen.

Mairuek (Espainiako musulmanek) sortu zuten 1491n. Laurogei egunetan soilik eraiki omen zuten, lauki-sare itxurako hiri-diseinu bati jarraiki.

## Hiri senidetuak 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Kanpo estekak 
*  Santa Feko Udala
Diskoteka

thumb|Right|250px|Dantzalekua
**Diskoteka**, '''''*** (batzutan ****** laburtua), **dantzaleku** edo **dantzatokia*' diskoen musikaz dantzatzen den lekua da, dantzalekua. Tabernek edo pubek ez bezala, diskotekek dantza-leku eta DJ-kabina dituzte. Eskuarki edari alkoholdun eta alkoholgabeak zerbitzatzen dira.

Garai bateko dantzatzeko tabernekin desberdinak dira, musika zuzenekoa ez delako. Disc jockey (DJ) batek baizik jartzen du musika.

1886an New Yorken irekitako Webster Hall lehenengo nightclub modernotzat hartzen dute eta Europan Bigarren Mundu Gerraren ondorioz agertu ziren. Munduko lehen diskoteka Akisgran hiri alemaniarreko Scotch Club izenekoa izan zen, 1959an zabaldua. 60ko hamarkadan diskotekak Europa osoan zehar zabaldu ziren, eta 70eko hamarkadan Amerikan. Amerikan disko musika sortu zen.

## Erreferentziak 
## Kanpo estekak
Bolba

[thumb|200px|Bolba *[Kuleto|Amanita caesarea* honen oinarrian dagoen katilu-formako egitura nabarmena da.]]
**Bolba**, mikologian, zenbait perretxikoren oinarrian ageri den eta errezel orokorraren hondarra den katilu-formako egitura da. Ezaugarri makroskopiko hau oso erabilia da perretxikoak identifikatzerakoan, oso erraz atzematen den elementua baita eta ikuspuntu taxonomikotik esangura berezia baitauka. Bolba daukaten perretxiko bat aurkitzean, ia seguru esan daiteke Amanitaceae taldeko ale bat dela. Honek garrantzi handia dauka, familia honetan, proportzionalki, beste taldeetan baino perretxiko pozoitsu gehiago baitaude.

## Kanpo estekak
Errezel orokor

[thumb|200px|*[Kuleto faltsu|Amanita muscaria* jaio berria, errezel orokorrarekin inguratua.]]
**Errezel orokorra**, mikologian, orriak dauzkaten zenbait perretxiko guztiz edo partzialki inguratzen dituen egitura bat da. Gazteak direnean perretxiko batzuk osorik errezel orokorraren barruan sarturik daude. Esaterako, *Agaricus bisporus* gazteak astaputz baten itxura izan dezake gaztetan, arrautza-formako egitura honen babesean. Perretxikoa hazten den neurrian errezela urratu egiten da, ondoren zatietan txikitzen da eta azkenik desagertzera irits daiteke. Gehienetan ordea, hondarrak uzten ditu, bai oinean, bolba eran, bai txapelaren gainean adabaki-formak eratuz. Ezaugarri makroskopiko honek berebiziko garrantzia dauka perretxikoak identifikatzerakoan, oso erraz ikusten baita eta esangura taxonomikoa baitauka. Gehienetan errezel orokorraren hondarrak dituen perretxiko bat aurkitzen bada, Amanitaceae taldeko ale bat izango da.

## Kanpo estekak
Santa Fe (argipena)

**Santa Fe** edo **Santa Fé** hainbat lekuren izena da.

## Euskal Herrian 
* Santa Fe, Urraulgoitiko etxaldea, Nafarroa Garaian.
* Santa Feko monasterioa, Urraulgoitiko Santa Fe etxaldeko monasterioa, Nafarroa Garaian.

## Andaluzian 
* Santa Fe, Granadako probintziako udalerria.
* Santa Fe de Mondújar, Almeríako probintzian.

## Katalunian 
* Santa Fe del Penedès, Alt Penedèseko udalerria.

## Okzitanian 
* Santa Fe (fr. *Sainte-Foi*), Ariègen.
* Santa Fe de Grefuèlha (fr. ''Sainte-Foy-d'Aigrefeuille''), Garona Garaian.
* Santa Fe de Concas, Aveyrongo abadia, Concasen. erromanikoaren harribitxi eta Done Jakue bidean garrantzi handikoa.

## Ameriketako Estatu Batuetan 
* Santa Fe, Mexiko Berriko hiriburua.
* Santa Fe Springs, Kalifornian.
* Rancho Santa Fe, Kalifornian.

## Argentinan 
* Santa Feko probintzia.
* Santa Fe, probintziako hiriburua.
* Gran Santa Fe, hiriaren inguruko metropoli eremua.

## Brasilen 
* Santa Fé, Paranán.
* Santa Fé do Sul, São Pauloko estatuan.
* Santa Fé do Araguaia, Tocantinsen.

## Ekuadorren 
* Santa Fe edo Barrington uhartea, Galapagoetan.

## Filipinetan 
* Santa Fe, Bizkaia Berrian.
* Santa Fe, Sugbo edo Cebun.
* Santa Fe, Leyten.
* Santa Fe, Romblonen.

## Kolonbian 
* Santa Fe de Bogotá edo Bogotá, herrialdeko hiriburua, Cundinamarcan.
* Santa Fe de Antioquia, Antioquian.

## Mexikon 
* City Santa Fe edo Santa Fe, Mexiko Hiriko barrutia.

## Bestelakoak 
* Santa Fe Agenekoaren kantua, okzitanierazko idazkirik zaharrenetakoa, XI. mendeko poema.

## Erreferentziak 
## Ikus, gainera 
* Sainte-Foy
Bibiana Fernández

**Bibiana Manuela Fernández Chica**, lehen **Bibí Andersen** bezala ezagutua, (Tanger, Maroko, 1954ko otsailaren 13a- ) aktore espainiarra da.

## Biografia 
Tangerren jaio zen 1954ko otsailaren 13an. Mutil jaio zen, Manuel izenarekin, baina gerora emakumea zela adierazi zuen. Haurtzaro eta gaztaroa Malagan bizitzen eman zuen eta ostera Bartzelonara joan zen artista izateko asmotan. 1970eko hamarkadaren erdian, Vicente Arandaren *Cambio de sexo* filmerako papera lortu zuen eta zinean debutatu zuen.

Musika munduan ere sartu egin zen eta *Call me Lady Champagne* eta *Sálvame* abestiekin arrakasta lortu zuen.

1987an TVE1eko *La Tarde* telesaioa aurkeztu zuen. Ondoren, 1988 eta 1989 artean *Sábado noche* musikazko telesaioa Carlos Herrerarekin aurkeztu zuen. 1980ko hamarkadaren amaieran eta 1990eko hamarkadaren hasieran aktore eta aurkezle lanak aldi berean egin zituen.

2005ean Cuatro telebista kateko Channel Nº4 telesaioan kolaboratzen hasi zen. Gainera, Onda Cero irratiko *Radio Estadio* kirolezko irratsaioko kolaboratzailea da.

## Filmografia 
### Filmak 
## Kanpo estekak 
*  Bibiana Fernándezen profila IMDBn
Saint Barthélemy

**Saint Barthélemy** —**Saint Barts**, **Saint Barths**, **Saint Barth** eta **St-Barth** izenez ere ezaguna— Frantziaren itsasoz haraindiko kolektibitate bat da, Karibe itsasoan kokatua. Historikoki, Suediaren kolonia bakarra izan da. 2007ko otsailaren 22an lortu zuen gaur egungo itsasoz haraindiko kolektibitatearen estatusa, Guadalupetik bananduta.

## Historia 
Saint Barthélemyn karibeak bizi ziren. Haiek *Ouanalao* deitu zioten uharteari. Uhartea ikusi zuen lehendabiziko europarra Kristobal Kolon izan zen, eta bere anaiaren izena jarri zion.

Frantziako kapitain Lonvilliers de Poincyk uhartearen jabetza aldarrikatu zuen 1648an. Frantziak 1784an Suediari saldu zion, eta horrek birsaldu zion Frantziari 1878an. 2003ko abenduaren 6an bertako biztanleak Guadalupetik banantzea bozkatu zuten, eta 2007ko otsailaren 22an itsasoz haraindiko kolektibitatearen estatusa lortu zuten.

## Geografia 
[thumb|267px|ezkerrera|[NASAk uharteari satelitetik egindako argazkia.]]
Saint Barthélemy Puerto Ricotik 250 kilometro ekialderantz dago, Saint Martin, Saba eta Angila uharteetatik gertu.

Gustaviak, uhartearen hiriburuak, Gustavo III.a Suediakoaren izena hartu zuen, baina uharteko kokagune zaharrena Lorient herrixka da.

## Demografia 
2007ko erroldan, Saint Barthélemyk 8.450 biztanle zituen, gehienak kaukasoarrak.

Uharteko biztanleak kreolez eta frantsesez mintzo dira, baina turismo arloan ingelesa erabiltzen da.

## Politika 
thumb|ezkerrera|300px|Saint Barthélemyko mapa

Administratiboki, Saint Barthélemyko uharte osoa Frantziako komuna bat zen, baina 2007an itsasoz haraindiko kolektibitate bihurtu zen.

## Ekonomia 
Saint Barthélemyn erabiltzen den txanpona euroa da. Uhartearen BPGa, *per capita*, 26.000 euro da, hots, Metropolitar Frantziarena baino %&nbsp;10 gehiago.

## Kanpo estekak 
*  Saint Barthélemyko gobernuaren webgune ofiziala

*  Saint Barthélemyko historia (esklabotza, indargabetzea)
La Gossa Sorda

**La Gossa Sorda** Pego (Marina Alta, Alacant) udalerri valentziarreko musika taldea da, eta rock, punk, reggae eta ska estiloak nahasten ditu bere musikan. Katalanez idatzitako euren letra zuzen eta konprometituek sistemaren fundamentuei eta ordena mundial eta sozialaren zuzengabekeriei eraso egiten die, beraien herrialdea eta planeta salbatzeko borroka desesperatu baterako deialdia eginez.

## Historia 
Musika taldea Pegon eratu zen 1999an. Talde honek folklore valentziarreko instrumentuak darabiltza, hala nola dultzaina. 2000. urtean aurkeztutako maketarekin, Consell de la Joventut erakundearen *Rock en valencià* lehiaketa irabazi zuten. 2003ko beraien lehen diskoaren argitalpenarekin, *Vigila* izenekoa, Katalan Herrietako beste toki batzuetara egin zuten bidea, Printzerrian arituz, Rebrot jaialdian esaterako. Disko honekin, gainera, Ràdio Novaren *Promocions 2003* saria irabazi zuten. Ateratako bigarren diskoarekin, *Garrotades*, 2006ko talderik aktiboenetarikoak bihurtu ziren, katalanezko musikaren eta Katalan Herrien independentziaren aldeko gazteen artean famatuak bihurtuz.

## Taldekideak 
* Josep Nadal: ahotsa
* Pere: dultzaina eta ahotsa
* Seguí: dultzaina eta ahotsa
* Joan Marc: teklatua
* Arnau: gitarra eta ahotsak
* Xixo: baxua
* Torrens: perkusioa eta ahotsak
* Bolu: bateria

## Diskografia 
### Maketak 
* **La gossa està que bossa** - 2000

# *Què volen aquesta gent?*
# *La font dels quatre xorros*
# *Kassalla contra Espanya*
# *Sóc*

### Albumak 
* **Vigila** - 2003

# *Batiste ceba* - Valentziako Horta eskualdearen suntsiketari buruzkoa
# *Estàs fotut* - gaztediari buruzkoa
# *Senyor Pirotècnic* - Valentziar Herrialdeko egungo egoera politikoari buruzkoa. Maulets taldeak 2003an antolatutako Esclat lehiaketaren irabazle
# *Cada dia* - errepresio polizialari buruzkoa
# *Vigila* - kapitalismo basatiari buruzkoa
# *Ràdio Bemba* - matxinadei buruzkoa
# *Carnestoltes* - Pegoko Inauteriei buruzkoa

* **Garrotades** - 2006

# *Intro*
# *Mos-kou*
# *Garrotades*
# *Colpeja fort*
# *Putrefactes*
# *Vindran*
# *Borinot*
# *Ball de rojos*
# *Mr. Bong*
# *Som de la Marina*
# *La guàrdia*

## Kanpo estekak 
* Taldearen webgune ofiziala
* Wiki letra
* LaLlum, musika-portala
Arzubi

**Arzubi erreka** Nafarroa Behereko erreka da, Ainhize-Monjolosen jaio eta Donazaharre inguruan Lauribarrrera isurtzen dena.
## Gurutzaturiko udalerriak 
* Ainhize-Monjolose
* Buztintze-Hiriberri
* Izpura
* Lakarra
* Donazaharre

## Ibaiadar nagusiak 
* Idiondoa erreka
* Basagibeleko erreka
* Toska erreka
* Jaxubiko erreka
* Apateko erreka

## Kanpo estekak
Pilotalekuko Zina

**Pilotalekuko Zina** () Frantziako Iraultzako gertaera erabakigarri bat izan zen. Frantziako hirugarren estatuko 577 kideetako 576k, baita beste estamentuetako batzuek ere, bat egin zuten zinarekin 1789ko ekainaren 20an, Versaillesko jauregiaren ondoko pilotaleku batean, Estatu Orokorren bilera batean.

Ekainaren 20ko goizean, diputatuak txundituta geratu ziren bileretarako ganbarako ateak itxita eta soldaduek gordeta zeudela ikustean. Estatu-kolpe erregezalea gertatzear zegoelakoan, ondoko pilotaleku batean bildu ziren diputatuak. Hor, hotsandiz zin egin zuten erresumako konstituzioa ezarrita eta berretsita geratu arte ez zutela biltzarra desegingo.

Zina ekintza iraultzailea izan zen, indartu egin baitzen herriarengandik eta haien ordezkariengandik zetorren autoritate politikoa, eta ez erregearengandik zetorrena. Haien elkartasunaren ondorioz, Louis XVI.ak kleroari eta nobleziari Nazio Biltzarrean hirugarren estatuarekin bat egin zezaten agindu behar izan zien.
thumb|erdian

## Kanpo estekak
Talavera de la Reina

**Talavera de la Reina** Espainiako hiria da, Gaztela-Mantxako bigarren populatuena dena Albacete ondoren eta Toledo aurretik. Toledoko probintziaren mendebaldean dago kokatuta.

2007an 85.549 biztanle zituen.

## Klima 

## Demografia 

Colors=
  id:a value:gray(0.9)
  id:b value:gray(0.7)
  id:c value:rgb(1,1,1)
  id:d value:rgb(0.6,0.7,0.8)

ImageSize = width:700 height:350
PlotArea = left:50 bottom:30 top:30 right:30
DateFormat = x.y
Period = from:0 till:100000
TimeAxis = orientation:vertical
AlignBars = justify
ScaleMajor = gridcolor:b increment:20000 start:0
ScaleMinor = gridcolor:a increment:4000 start:0
BackgroundColors = canvas:c

BarData=

  bar:1842 text:1842
  bar:1857 text:1857
  bar:1877 text:1877
  bar:1887 text:1887
  bar:1900 text:1900
  bar:1910 text:1910
  bar:1920 text:1920
  bar:1930 text:1930
  bar:1940 text:1940
  bar:1950 text:1950
  bar:1960 text:1960
  bar:1970 text:1970
  bar:1981 text:1981
  bar:1991 text:1991
  bar:2001 text:2001
  bar:2010 text:2010
  bar:2011 text:2011
  
PlotData=
  color:d width:20 align:left

  bar:1842 from:0 till: 5883
  bar:1857 from:0 till: 9495
  bar:1877 from:0 till: 10029
  bar:1887 from:0 till: 10497
  bar:1900 from:0 till: 10580
  bar:1910 from:0 till: 12357
  bar:1920 from:0 till: 13525
  bar:1930 from:0 till: 14876
  bar:1940 from:0 till: 18631
  bar:1950 from:0 till: 22512
  bar:1960 from:0 till: 32137
  bar:1970 from:0 till: 46412
  bar:1981 from:0 till: 64840
  bar:1991 from:0 till: 69136
  bar:2001 from:0 till: 75369
  bar:2010 from:0 till: 88968
  bar:2011 from:0 till: 88674
  
PlotData=
  
  bar:1842 at: 5883 fontsize:s text: 5.883 shift:(-10,5)
  bar:1857 at: 9495 fontsize:s text: 9.495 shift:(-10,5)
  bar:1877 at: 10029 fontsize:s text: 10.029 shift:(-10,5)
  bar:1887 at: 10497 fontsize:s text: 10.497 shift:(-10,5)
  bar:1900 at: 10580 fontsize:s text: 10.580 shift:(-15,5)
  bar:1910 at: 12357 fontsize:s text: 12.357 shift:(-15,5)
  bar:1920 at: 13525 fontsize:s text: 13.525 shift:(-15,5)
  bar:1930 at: 14876 fontsize:s text: 14.876 shift:(-15,5)
  bar:1940 at: 18631 fontsize:s text: 18.631 shift:(-15,5)
  bar:1950 at: 22512 fontsize:s text: 22.512 shift:(-15,5)
  bar:1960 at: 32137 fontsize:s text: 32.137 shift:(-15,5)
  bar:1970 at: 46412 fontsize:s text: 46.412 shift:(-15,5)
  bar:1981 at: 64840 fontsize:s text: 64.840 shift:(-15,5)
  bar:1991 at: 69136 fontsize:s text: 69.136 shift:(-15,5)
  bar:2001 at: 75369 fontsize:s text: 75.369 shift:(-15,5)
  bar:2010 at: 88986 fontsize:S text: 88.968 shift:(-15,5)
  bar:2011 at: 88674 fontsize:S text: 88.674 shift:(-15,5)
  

:Iturria: Estatistika Institutu Nazionala (INE)

## Politika 
### Alkateen zerrenda 
## Argazkiak 

Fitxategi:Santa María la Mayor, "La Colegial".jpg|
Fitxategi:Iglesia de Santiago el Nuevo (Talavera de la Reina).jpg|
Fitxategi:Monasterio de San Benito 2 - Talavera.jpg|

## Hiri senidetuak 
Talavera de la Reina ondorengo hiriekin senidetuta dago:

## Ikus, gainera 
* Toledoko udalerrien zerrenda

## Erreferentziak 
## Kanpo estekak 
*  Udal webgunea
Waterlooko gudua

**Waterlooko gudua**, 1815eko ekainaren 18an burutua, Napoleon Bonaparteren azken guda izan zen. Porrot egindakoan, bere inperioa bertan behera geratu zen. Belgikako Waterloo udalerrian gertatu zen.

Leipzigeko guduaren (1813) eta Frantziako borroken ostean Napoleon Elba irlara deserriratu bazuten ere, 1815eko martxoan Frantziara itzuli zen boterea berreskuratzera. Waterlooko porrotak agintalde labur berri honi (Ehun Egunak deritzona) amaiera eman zion. Harrezkero, Santa Helena irla urrunagora erbesteratu zuten Napoleon, non 1821ean hil zen.

Napoleonek agintea berreskuratu ondoren, lehen aurre egin zioten estatu frankok Zazpigarren Koalizioa osatu zuten, eta armadak mugiarazten hasi ziren berriro Napoleonen aurka egitearren. Bildu ziren lehenengo armada, Frantziako ipar-ekialdeko mugatik hurbil, Gebhard Leberecht von Blücher buru zuen prusiar armada eta Wellingtongo dukea buru zuen armada ingelesa ziren. Zazpigarren Koalizioko beste armada batzuk bertaratu eta Frantziako inbasioa eratu aurretik, Napoleonek haiei eraso egitea erabaki zuen. Ekintza horretan lau bataila nagusi borrokatu ziren: Quatre Bras (ekainaren 16an), Ligny (ekainaren 16an), Waterloo (ekainaren 18an), eta Wavre (ekainaren 18-19an). Waterloo borroka erabakigarriena suertatu zen.

Ekainaren 17ko gauean goitik behera egin zuen euria. Beraz, Napoleonek aurrez aurreko borroka ekainaren 18ko arratsaldera arte atzeratzeko deliberoa hartu zuen, lurra lehor zedin. Wellingtonen armadak, Bruselarako bidean kokatuta, frantziarren erasoa jasan zuen kontraerasoari ekin arte. Aldi berean, prusiarrek Napoleonen eskuineko aldea apurtu zuten. Alderdi guztietan galera handiak izan arren, Frantziako armadak egin zuen atzera ihesean. Koalizioaren indarrak Frantzian sartzea ezin izan zuten galarazi. Louis XVIII.a tronuan berrezarri zuten eta Napoleonek erbestera jo zuen.

## Ikus gainera 
* Waterloo

## Kanpo estekak
Anthony LaPaglia

**Anthony LaPaglia** (Adelaide, Australia, 1959ko urtarrilaren 31 - ) aktore australiarra da. *Without a Trace* izeneko telesail amerikarrean Jack Malone FBI agentearena egiteagatik ezaguna da.

Anthony LaPaglia Santa Monican (Kalifornia) bizi da. Gia Carides aktore australiarrarekin ezkonduta dago eta alaba bat dauka.

Anthony Michael LaPaglia eta Jonathan LaPaglia aktorearen anaia da.

Horrez gain, futbolaria izan zen. 1980ko hamarkadan National Soccer League futbol txapelketa australiarrean atezain egon zen Adelaide City eta West Adelaide SC taldeekin.

## Filmografia 
### Filmak 
* *Cold Steel* (1987)
* *Slaves of New York* (1989)
* ''Betsy's Wedding* (1990)
* *29th St.* (1991)
* *He Said, She Said* (1991)
* *Whispers in the Dark* (1992)
* *Innocent Blood* (1992)
* *So I Married an Axe Murderer* (1993)
* *Lucky Break* (1994)
* *The Client* (1994)
* *Empire Records* (1995)
* *Trees Lounge* (1996)
* *Brilliant Lies* (1996)
* *Phoenix* (1998)
* *Summer of Sam* (1999)
* *Sweet and Lowdown* (1999)
* *The House of Mirth* (2000)
* *Autumn in New York* (2000)
* *Looking For Alibrandi (2000)
* *Lantana* (2001)
* *Jack the Dog* (2001)
* *The Bank* (2001)
* *The Salton Sea* (2002)
* ''I'm With Lucy* (2002)
* *Dead Heat* (2002)
* *Road to Perdition* (2002)
* *Happy Hour* (2003)
* *Spinning Boris* (2003)
* *Winter Solstice* (2005)
* *Happy Feet* (2006) (ahotsa)
* *The Architect* (2006)
* *A View From The Bridge* (2007)
* *Django Unchained* (2012)

### Telesailak 
* *Murder One* (1996-1997)
* *Frasier* (2000-2004) 8 atal
* *Without a Trace* (2002-2008)

## Sariak 
2002an bi sari irabazi zituen. Emmy Sari bat *Frasier*ren antzezteagatik eta FCCA Saria aktore onenari *Lantana* filmean antzezteagatik. 2004an Urrezko Globo saria irabazi zuen *Without a Trace'' telesailean antzezteagatik.

## Kanpo loturak 
*  Anthony LaPagliaren profila IMDb-n
Córdoba Club de Fútbol

*Artikulu hau Espainiako futbol taldeari buruzkoa da; beste esanahietarako, ikus «Kordoba (argipena)».*

**Córdoba Club de Fútbol** futbol talde andaluziarra da, 1954an Kordoba hirian sortutakoa. Gaur egun Espainiako futbol ligako lehen mailan jokatzen du.

## Historia 
Córdoba Club de Fútbol taldea 1954 urtean sortu bazen ere aurretik izan ziren futbol taldeak hirian, *Sporting Fútbol Club de Córdoba*, *Sociedad Deportiva Electromecánicas*, *Racing Fútbol Club de Córdoba* eta *Club Deportivo Córdoba* besteak beste. 1954ean C.D. Córdobak bat egin zuen *CD San Álvaro de Córdoba* taldearekin eta gaur egungo taldea sortu zen, **Córdoba Club de Fútbol**. Hirugarren mailan hasi zen jokatzen baina 1963an lehen mailara iritsi zen eta 1965ean bosgarren egin zuen gainera eta ia Europako txapelketetarako sailkatu zen. 1969 arte mantendu zen maila gorenean eta 1971-72an ere urtebetez bertan arituko zen.

Hurrengo hamarkadetan bigarren A eta bigarren B maila artean aritu zen, 1984-85ean hirugarren mailan ere bai. 1999an bigarren mailara igotzea lortu zuen eta ordutik bertan ari da 2005 eta 2007 arteko bi denboralditan ezik.

2013-14 denboraldian 7. postua lortu zuen baina tartean Barcelona B izanik play-offean parte hartzeko aukera izan zuen. Kanporaketen finala Las Palmasen aurka jokatu zuen eta azken unean sarturiko golari esker 42 urteren ondoren lehen mailara igotzea lortu zuen. Lehen mailan ordea emaitzek ez zioten lagundu eta hiru entrenatzaile izan ondoren, Albert Ferrer, Miroslav Djukic eta José Antonio Romero, hiru jardunaldiren faltan matematikoki galdu zuen maila, Bartzelonak 0-8ko emaitzaz garaitu zuen partidan.

2015-16 denboraldian 2. mailan bosgarren postua eskuratu zuen baina play-offetan ez zuen igotzerik lortu. 2019an bigarren B mailara jeitsi zen. 2022an 2. RFEF mailara jaitsi zen baina bigarrenez irabazi zuen Espainiako Futbol Federazioaren Kopa. 2024an itzuli zen Bigarren mailara.

## Uniformea 
## Datuak 
2024-25 barne:
* **Denboraldiak 1. mailan**: 9
* **Denboraldiak 2. mailan**: 32
* **Denboraldiak 2. B mailan**: 22
* **Denboraldiak Lehen maila RFEFn**: 2
* **Denboraldiak Bigarren maila RFEFn**: 1
* **Denboraldiak 3. mailan**: 9
* **Ligako posturik onena**: 5.a Lehen mailan (1964-65)

### Azken urteetako ibilbidea 
## Jokalariak 
*2014ko irailaren 3an*

### Utziak 
## Irabazitako txapelketak 
* **Espainiako futbol ligako bigarren maila: 1**
1961-62
## Irabazitako txapelketak 
* **Espainiako futbol ligako bigarren B maila: 2**
1955-56, 1996-97
* **Federazioaren Kopa: 2**
1950-51, 2021-22

## Erreferentziak 
## Kanpo estekak 
*  Cordobaren webgune ofiziala
Unión Deportiva Salamanca

**Unión Deportiva Salamanca** Gaztela-Leongo futbol talde bat izan zen, 1923an Salamanca hirian sortua, eta 2013an Espainiako futbol ligako bigarren B mailan ziharduela desegina. Bitarte horretan, 12 denboralditan jokatu zuen Espainiako futbol ligako lehen mailan.

## Historia 
### Hasierako urteak 
Salamancako plaza nagusiko Novelty kafetegian sortu zen 1923ko otsailaren 9an *Unión Deportiva Española* izenarekin. 1931 urtean *Club Deportivo Salamanca* izenahartu zuen eta 1932an *Unión Deportiva Salamanca* bihurtu zen.

1936an bigarren mailara igo zen baina 1939 arte ez zuen debutik egin Gerra Zibilaren erruz ez baitzen futbol txapelketarik izan. Hurrengo urteetan hirugarren eta bigarren mailen artean aritu zen.

### Urrezko aroa 
1972an hirugarren mailan ari zela José Luis García Trad entrenatzailea fitxatu zuen eta bi igoera jarraian lortuz 1974an lehen mailara igo zen. Taldearen "urrezko aroa" izan zen, zazpi urte egin baitzituen maila gorenean, posturik onena 1975eko 7. postua izanik. Honetaz gain 1977ko Kopan finalerdietara iritsi zen. Athletic-ek utzi zuen finaletik kanpo, San Mamesen 6-0 galdu ondoren Salamancan 2-1 baino irabazi ez zuelako. 1981ean maila galdu zuen baina hurrengo urtean berriz igotzea lortu zuen, oraingoan bi urtetarako.

1990 hamarkadan beste hiru urte egin zituen lehen mailan, 1995-96, 1997-98 eta 1998-1999 denboraldietan.

### Desagerpena eta ondorengo taldeak 
Hurrengo urteetan bigarren mailan aritu zen eta 2013an bigarren B mailan zebilela desegin zen taldea.

Desegin bezain laister Salamanca CF UDS taldea eratu zen, haren zelaia eta koloreak jaso zituena eta harrobiko taldea zen *CD Salmantino*-ren lizentzia baliatuz hasi zen jokatzen.

Zaleytu multzo batek ordea ez zuten talde berria onartu eta *Unión Deportiva Salamanca* omentzeko talde berria sortu zuten, Unionistas de Salamanca CF. Talde biek antzeko ibilbidea izan dute.

## Datuak 
2013 arte:
* **Denboraldiak 1. mailan**: 12
* **Denboraldiak 2. mailan**: 34
* **Denboraldiak 2. B mailan**: 9
* **Denboraldiak 3. mailan**: 19
* **Ligako posturik onena**: 7.a Lehen mailan (1974-75)

## Palmaresa 
* Lehen Maila (0): zazpigarrena 1975ean.
* Bigarren Maila (0): bigarren 1942, 1982 eta 1997an.
* Bigarren B Maila (3): 1988, 1994, 2006

## Ikus, gainera 
* Salamanca CF UDS
* Unionistas de Salamanca CF

## Kanpo estekak 
*  Salamancaren webgune ofiziala
Ipurua Futbol Zelaia

**Ipurua Udal Estadioa** Eibarko (Gipuzkoa) kirol leku erabilanitza da. Gaur egun batez ere Eibar futbol taldeak erabiltzen du partidak jokatzeko.

Guztira 8164 pertsona sartzen dira, guztiak ala guztiak eserita. Zelaiaren berdeguneak 103x65 metro neurtzen ditu.

1947an eraiki zuten.

## Historia 
Ipuruako zelaia betidanik egon da lotuta Eibar KEaren historiari; bertan egindako obrak eta handitze lanak talde gorri-urdinaren kirol ibilbidearen islada izan dira. Ipurua 1947. urteko irailaren 14an inauguratu zen, eta ordudanik, asko aldatu da. Eibarren sorrera datak eta zelaiaren hasierako funtzionamendu datak ez datoz bat. Eibarko futbolaren kronologian hainbat zelai egon dira, behin betikoa eraiki zen arte.

2014ko maiatzaren 25ean Eibar Kirol Elkarteak Alavesi Ipuruan 1-0 irabazi eta Lehen Mailarako igoera lortu zuen. Espainiako Federazioak hala eskatuita 2015ean zelaia handitzeko lanak hasi zituzten.

## Iruditegia 

Irudi:Ipurua exterior.jpg|Ipurua.
Irudi:Vista parcial de Ipurua.JPG|Ipurua.
Irudi:Ipurúa.png|Ipurua.

## Kanpo estekak
Club Deportivo Numancia

250px|thumb|2008ko igoera ospatzen.
**Club Deportivo Numancia** futbol talde gaztela-leondarra da, 1945ean Soria hirian sortutakoa. Gaur egun bigarren mailan jokatzen duen arren lau denboralditan izan da lehen mailako taldea.

## Historia 
1920ko hamarkadan Sorian hainbat futbol talde eratu baziren ere Club Deportivo Numancia 1945ean eratu zuen Mariano Granados abokatuak. Aintzinako Numantzia herri zeltiberiarraren izena eman zion. Ez zuen asko behar izan maila polita lortzeko 1949an lortu baitzuen bigarren mailarako igoera Erandiori 4 eta 1 irabaziz. Hala ere bi urte egin zituen bertan eta maila galtzean krisi ekonomiko latza jasan zuen. 60, 70 eta 80 hamarkadak hirugarren mailan eta regional preferenten pasa zituen.

Urrezko aroa 1996an hasi zuen, Miguel Angel Lotina entrenatzaile zuela eta bigarren B mailan ari zela Errege Kopako final laurdenetara iritsi baitzen, Bartzelonaren aurka jokatuz. Los Pajaritos zelaian bina berdintzea lortu zuen eta azkenik Camp Noun 3 eta 1 galduz. Urte honetan bertan bigarren mailara itzultzea lortu zuen.

1999an lehen mailara iritsi zen eta bi urtez bertan egotea lortu zuen. Beste bi aldiz igo zen, 2004-05 eta 2008-09 denboraldiak egin zituen bertan, baina ez zuen mailari eusterik lortu. 2010eko hamarkada bigarren mailan egin zuen. 2017-18 denboraldian seigarren amaitu zuen eta play-offetan finalera iritsi bazen ere Valladolid nagusitu zitzaion. 2019-20 denboraldia txarra izan zuen eta 23 urteren ondoren bigarren B mailara jeitsi zen.

## Uniformea 
## Datuak 
2024-25 barne:
* **Denboraldiak 1. mailan**: 4
* **Denboraldiak 2. mailan**: 20
* **Denboraldiak 2. B mailan**: 9
* **Denboraldiak Lehen maila RFEFn**: 1
* **Denboraldiak Bigarren maila RFEFn**: 3
* **Denboraldiak 3. mailan**: 33
* **Ligako posturik onena**: 17.a Lehen mailan (1999-2000)

### Azken urteetako ibilbidea 
## Irabazitako txapelketak 
### Espainiako txapelketak: 1 
* **Espainiako futbol ligako lehen maila: 0**
emaitzarik onena 17.a 1999-2000an.
* **Espainiako futbol ligako bigarren maila: 1**
2007-08
* **Espainiako Futbol Errege Kopa: 0**
1995-96an final laurdenak.

## Kanpo estekak 
*  Numanciaren webgune ofiziala
Garazi Falcon

**Garazi Falcon** (Donostia, Gipuzkoa, 1993) euskal aktorea da. Egun ETB1eko *Goenkale* telesaileko aktorea da. Mirariren papera betetzen du.

## Lanak 
### Antzerkia 
* *Zurriola antzerki eskola*

### Telebista 
* *Goenkale* (ETB 1)

## Kanpo estekak 
*  *Gaztezulo*: Garazi Falconi elkarrizketa
*  *Goenkale*ren webgunea
Fernando Amorebieta

**Fernando Amorebieta Mardaras** (Cantaura, Anzoátegui, Venezuela, 1985eko martxoaren 29a) Euskal Herriko futbolaria da. Erdiko atzelari lanetan aritu da batik bat. 

Amorebieta Cantauran (Venezuela) jaio zen, baina oso gazte izanda Iurretara itzuli zen, bere gurasoen jatorrizko herrira. 1995-96 denboraldian San Miguel eskolako (Iurreta) taldean jokatu zuen eta hortik aurrera Athletic-eko maila guztietan jokatu du. Internazionala izan da Espainiako selekzioaren behe mailekin, bai zentral nahiz ezker hegalean. Fernandok paper garrantzitsua izan zuen 2005/2006 denboraldian. Taldearen ezker hegaleko arazoak zirela eta bere betiko postua utzi eta horrela defentsaren erditik ezkerrera pasa zen. Posizio honetan, nahiz eta arazo batzuk izan, ongi bete zuen bere lana. Askotan bultzada larregi izateagatik kritikatua izan da. 2005/2006 denboraldian 9 txartel hori eta gorri bat ikusi zituen 15 partidutan. Hala ere denborarekin lasaitzen ikasi du eta orain taldeko jokalaririk finenetarikoa dela erakutsi du eta etorkizun bikaina izango duela ematen du. 2006. urtean Venezuelako selekzioarekin jokatzeko aukera kontenplatu zuen, baina FIFAren reglamentuaren arabera ezin du "vinotinto"-arekin jolastu Espainiako selekzioaren behe mailekin jolastu izan duelako. Euskal abertzaletasunarekin zerikusi handia du.

## Estatistikak 
*2020ko Irailak 27an eguneratua. Datu ofizialak.*

## Selekzio nazionala 
Espainiako selekzioaren behe mailetan izan da internazionala eta Euskal Herriko Selekzioaren ere 3 partidu koofizialetan aritu izan da.

2006an, Amorebietak adierazi zuen Venezuelako selekzioarekin jokatzeko prest zegoela Nolanahi ere, FIFAren legeari jarraituta, 21 urte bete aurretik aldatu beharko zuen afiliazioa, mutikotan Espainiarekin jokatuta. Arau hori 2009an aldatu zenez, jokalariaren eta Venezuelako Futbol Federazioaren arteko negoziazioak berriro hasi ziren.

Azkenean, 2011ko irailaren 2an, estreinako aldiz jokatu zuen Amorebietak Venezuelako selekzioarekin, Argentinaren kontrako lagunarteko partida. Lehenengo horretan galdu arren, urriaren 11n, aurkari bera izanda, lehen partida ofiziala jokatu zuen Amorebietak Venezuelarekin, eta 1 eta 0ekoa sartu. Horrela, Venezuelak lehenengo aldiz irabazi zion Argentinari.

## Erreferentziak 
## Kanpo estekak 
* Fitxa - www.athletic-club.eus
Kevin Garnett

**Kevin Maurice Garnett** (Mauldin, Hego Carolina, AEB, 1976ko maiatzaren 19a - ) NBAren Boston Celtics-en aritzen den saskibaloi jokalari profesional bat da. Institututik zuzenean iritsi zen ligara, 1995eko NBAko draftean. Orduz geroztik hamar aldiz izan da NBAko All-Star partidan; NBAko Jokalari Baliotsuenaren Saria eta NBAko All-Star partidako Jokalari Baliotsuenaren Saria lortu ditu; eta ligako jokalari balioaniztunenetako bat bihurtu da.

"The Big Ticket", "KG" eta "The Kid" ezizenak ditu; eta 2007an Minnesota Timberwolves, hamar urtez jokatu zuen taldea, utzi zuen Boston Celtics-ek fitxatzeko.

## Ibilbidea 
### NBA 
#### 1995-97: Lehenengo urteak 
Garnett 1995ko NBAren Draft-en hautatu zuten Minnesota Timberwolves-ek, 1989-90ko denboraldian NBAn hasi zirelarik playoff-en partidurik artean inoiz jokatu ez zutenek. Hasieran, aulkitik ateratzen zer Garnett, baina Saunders entrenatzailea izan ondoren titularra izaten hasi zen. Ligaren bere lehenengo urtean, Garnett eta etorri berria ere zen Tom Gugliotta jokalaririk garrantzitsuenak ziren. KG ez zuen lortu bat-batean izarra izatea, beste jokalari batzuei (Amare Stoudemire, LeBron James o Dwight Howard, hurrengo urteetan), gertatu zitzaien bezala; dena den, rookie urte aski ona izan zuen, partiduko batez besteko 10.4 puntu, 6.3 errebote eta 1.8 pase lortuz, eta Denboraldiko bigarren rookie bostekoan hautatua izanda.

## Kanpo estekak 
* NBA.com-en Soslaia
* Kevin Garnett-en Web Orri Ofiziala
* Minnesota Timberwolves-en Web Orri Ofiziala
* Kevin Garnett BBallOne Site
Elx Club de Futbol

[thumb|250px|[Reial Club Deportiu Mallorca|RCD Mallorcaren aurkako partida.]]
thumb|250px|Elx taldearen zaleak.
**Elche Club de Fútbol** (valentzieraz *Elx Club de Futbol*) futbol talde alacantarra da, 1922an Elx hirian sortutakoa. Lehen mailan 21 denboraldi egin ditu.

## Historia 
Taldea 1922ko udan sortu zen *Elche Football Club* izenarekin eta 1925 urtean profesionala bihurtu zen. Ligak sortzerakoan Elx 3. mailan sartu zen eta 1935ean 2. mailara igotzea lortu zuen. Hurrengo hamarkadetan 3. mailan gehiago aritu zen bigarren mailan baino.

1959-60 denboraldian egin zuen debuta lehenengo mailan. Hamabi urtez jarraian izan zen lehenengo mailan. 1963-64 denboraldian une batez liderra ere izan zen. Harrobiarekin egindako lanak fruituak eman zituen 1967an *Deportivo Ilicitano* (bigarren taldeak) 2. mailan jokatzerakoan. 1969an Kopako finalera iritsi zen eta Bilboko Athletic Klubaren aurrean 1-0 galdu zuen. 1971ean maila galdu zuen baina berriz igo zen 1973an eta sei denboraldi egin zituen jarraian. 1976an gaur egungo bere zelaia den Manuel Martínez Valero estadioa inauguratu zen.

80. hamarkadan bi aldiz igo zen lehen mailara baina hurrengo urteetan jaitsi zen. Ordutik aurrera bigarren mailan izan da.

2010-11 denboraldian igoera fasea jokatu zuen baina ez zuen zorterik izan. 2012-13an berriz Bigarren mailako txapelketa irabazi eta zuzenean igo zen. Lehenengo urtean azken unean salbatu zen arren 2014-15 denboraldian 13. egin zuen. Hala ere zituen zorrak aintzat hartuta taldea bigarren mailara jaitsarazi zuten eta bere lekua Eibarrek hartu zuen. 2016-17an bigarren maila ere galdu zuen baina hurrengo urtean itzuli zen.

COVID-19 pandemiak baldintzaturiko 2019-20 denboraldian 6. postuan amaitu zuen liga eta igoera play-offetarako sailkatu zen. Finala Gironaren aurka jokatu zuen abuztuan. Etxean 0-0 berdindu zuen eta Gironan 96. minutuan sartutiko gol bakarrari esker Lehen Mailara igotzea lortu zuen. Hurrengo denboraldian azken partidan Athleticen aurka lorturiko garaipenari esker mantentzea lortu zuen.

## Uniformea 
## Datuak 
2024-25 barne:
* **Denboraldiak 1. mailan**: 24
* **Denboraldiak 2. mailan**: 41
* **Denboraldiak 2. B mailan**: 8
* **Denboraldiak 3. mailan**: 19
* **Ligako posturik onena**: 5.a Lehen mailan (1963-64)

### Azken urteetako ibilbidea 
## 2022/2023 taldea 
2022ko irailaren 2an eguneratua.

### Utzitako jokalariak 
## Palmaresa 
### Lehen maila 
* Posturik onena: 5.a 1963-64 denboraldian.
### Bigarren maila 
* Txapelduna (2): 1958-59, 2012-13.
### Errege Kopa 
* Finalista (1): 1968-69.

## Erreferentziak 
## Kanpo estekak 
*  Elcheren webgune ofiziala
Club Deportivo Castellón

** Club Deportivo Castellón** edo valentzieraz *Club Esportiu Castelló* futbol talde castellóarra da, 1922an Castelló de la Plana hirian sortutakoa.

Gaur egun 1. maila RFEFn jokatzen du, lehen mailan 11 denboralditan ibili izan arren.

## Historia 
### Sorrera 
XX mendearen hasieran hasi zen futbola Castellónen eta lehen taldea 1911 urtean sortu zen, *Deportivo* izenekoa. 1919an talde berriak sortu ziren; Obelisco, Regional, Ribalta eta Cervantes besteak beste. *Sociedad Deportiva Cervantes Fútbol Club* gazte errepublikarren taldea zen eta berau izan zen 1922an *Castellón Club de Fútbol* bihurtu zena. Lehenengo kamiseta bitxia izan zen, marra berde, laranja eta urdinak zituen, eta praka beltzak.

### Lehen arrakastak 
Lehenengo arrakasta 1929-30 urteko Errege Kopan izan zuen, hirugarren mailan egonik lehen mailako Atletico Madril kanporatu baitzuen. Hau gertatzen zen lehen aldia izan zen. 1940-41 urtean lehen mailara igotzea lortu zuen Real Zaragozaren aurkako promozioan eta sei denboraldi jarraian egin zituen bertan. Hau izan zen klubaren garairik onena. 1942-43an liga irabazteko lehian sartu zen Athleticen aurka baina azkenean 4. postuarekin konformatu behar izan zuen.

### 50. urteurreneko denboraldia 
1971-72 denboraldian berriz lehen mailara igotzea lortu zuen eta lehen denboraldian bosgarren postuan gelditu zen. Urte berean Errege Koparen finala jokatu zuen baina 2-0 emaitzaz galdu zuen Athleticen aurka. Hurrengo denboraldian bigarren mailara jeitsi zen ordea.

### Azken urteak 
Hurrengo urteetan bigarren mailan mantendu zen eta ordutik aurrera beste hiru denboraldi egin ditu lehen mailan, 1981-82, 1989-90 eta 1990-91.

1994 urtean bigarren B mailara jeitsi zen. 2005 eta 2010 artean bigarren mailan aritu zen baina berriz jeitsi eta hirugarren mailan aritu zen zazpi urtez. 2018an bigarren B mailara itzuli zen eta 2020an 2. mailara igo zen, urtebeterako ordea. 2024an berriz lortu zuen bigarren mailara igotzea.

## Uniformea 
### Azken urteak 
## Datuak 
2024-24 barne:
* **Denboraldiak 1. mailan**: 11
* **Denboraldiak 2. mailan**: 43
* **Denboraldiak 2. B mailan**: 14
* **1. maila RFEF**: 3
* **2. maila RFEF**: 0
* **Denboraldiak 3. mailan**: 18
* **Ligako posturik onena**: 4.a (Lehenengo Mailan, 1942-43 denboraldian)

### Azken urteetako ibilbidea 
## Irabazitako txapelketak 
* **Bigarren Maila (3):**
1940-41, 1980-81, 1988-89.
* **Bigarren B Maila (1):**
2002-03.
* **Hirugarren Maila (6):**
1929-30, 1952-53, 1963-64, 1964-65, 1965-66, 1968-69.
* **Errege Kopa (0):**
finalista 1972-73an.
* **Bigarren mailako Ligako Kopa (1):**
1984.
* Valentziako txapelketa (2): 1929, 1930.

## Kanpo estekak 
*  Castelloren webgune ofiziala
Transformazio (genetika)

**Transformazioa** bakterio batek bere ingurunean aske dagoen DNA zati bat harrapatzeko prozesuari deritzo.

Transformazioaren bitartez bakterioek kanpoko geneak hartzen dituzte, ezaugarri berriak jasoz. Batzuetan, kanpoko DNA hori errekonbinazioaren bitartez bakterioaren kromosoman integratzen da.

Bakterio gutxi batzuek besterik ez dute transformatzeko ahalmena; haien artean, *Streptococcus*, *Bacillus*, *Pseudomonas*, *Azotobacter*, *Neisseria* eta *Haemophilus* generokoak.

Transformazio prozesua Frederick Griffith britainiar mikrobiologoak aipatu zuen estreinakoz 1928an, bakteriar pneumoniaren aurkako txerto bat bilatzen ari zela. Griffith-ek *Streptococcus pneumoniae*-ren birulentzia gutxiko andui bat birulentzia handiko anduia bihur zitekeela jakinarazi zuen, beroz hildako andui birulentoekin harremenetan jarriz gero. Bere ustez, beroz hildako anduiek "zerbait" zuten, birulentzia gutxiko anduiak "transformatzen" zituena (geroago Avery-k, Mc Leod-ek eta Mc Carty-k eragile transformatzaile hori DNA zela frogatu zuten)

Azken urteotan bakterioetan ez ezik, baita landare zein animalia-zeluletan ere kanpoko DNA sartzen lortu dute zientzialariek modu artifizialean. Laborategian lortu da zelulak iragazkor izatea DNArekiko, naturan gertatzen ez dena. Animalia-zeluletan DNAren sartze prozesu horri transfekzioa deritzo.

## Ikus, gainera 
* Griffithen esperimentua
* Avery, Mc Leod eta Mc Cartyren esperimentua

## Kanpo estekak
Racing Club de Ferrol

**Racing Club de Ferrol** futbol talde galiziarra da, 1919an Ferrol hirian (A Coruña) sortutakoa.

## Historia 
Futbola Ferrolen XIX mende bukaeratik jokatu izan da bertako ontziolatan lan egiten zuten ingelesek hainbat talde eratu baitzituzten. *Racing Ferrol Football Club* 1919an sortu zen eta historia guztian bigarren eta hirugarren mailen artean ibili izan da. Markarik onena 1940an lortu zuen Bigarren Mailako 2. postua lortu baitzuen. Urtebete lehenago, 1939an, Torneo Nacional de Fútbol izeneko txapelketa jokatu zen, gaur egun Errege Koparen edizio kontsideratzen dena eta Racing de Ferrol finalera iritsi zen. Final horretan Sevillak 6-2 emaitzaz garaitu zuen.

1978an Bigarren B mailaren lehen denboraldiko txapelduna izan zen eta mailaz igo zen, urtebeterako ordea. 2000an lortu zuen berriz igotzea eta 2008 arte sei denboraldi egin zituen bertan. 2008an jeitsi zenean kluba egoera ekonomiko kaskarrean zegoen eta hirugarren mailan ere hiru denboraldi egin zituen 2010 eta 2013 artean.

2023-24 denboraldirako Bigarren mailara itzuli da.

## Uniformea 
## Datuak 
2024-25 barne:
* **Denboraldiak 1. mailan**: 0
* **Denboraldiak 2. mailan**: 36
* **Denboraldiak 2. B mailan**: 46
* **1. maila RFEF**: 2
* **2. maila RFEF**: 0
* **Denboraldiak 3. mailan**: 10
* **Ligako posturik onena**: 2.a Bigarren mailan (1939-40)

### Azken urteetako ibilbidea 
## Palmaresa 
* Bigarren Maila (0): bigarrena 1940an.
* Bigarren B Maila (2): 1978, 1995
* Errege Kopa (0): finalista 1939an.

## Kanpo estekak 
*  Racingen webgune ofiziala
Saint Martin

**Saint Martin** edo **Saint-Martin**, Karibe itsasoan dagoen Frantziako itsasoz haraindiko kolektibitatea da. 2007ko otsailaren 22an gaur egungo itsasoz haraindiko kolektibitatearen *statusa* lortu zuen, Guadalupetik bananduta. Kolektibitatea San Martin uhartearen iparraldeko aldeak eta gertuko uhartetxoek osatzen dute. San Martin uhartearen hegoaldeko aldeak Sint Maarten du izena eta Holandarren Antilletako bat da.

## Historia 
Saint Martin uhartean karibeak eta arawakak bizi ziren. Frantziak uhartea okupatu zuen 1626 inguru, espainiarrak kanporatu eta 1648 Herbehereetako koroarekin ituna sinatu zuen uhartea banatzeko.

Erresuma Batuak XVIII. mendean eta XIX. mendeko hasieran uhartea okupatu zuen. Baina 1815eko Parisko itunari esker betirako Frantziar boterepean geratu zen. Horrela, Saint Martin Saint Barthelemyrekin batera Guadalupeko azpiprefektura bihurtu zen.

2003ko abenduaren 6an bertako biztanleak Guadalupetik independentzia bozkatu zuten eta 2007ko otsailaren 22an itsasoz haraindiko kolektibitatearen *statusa* lortu zuten.

## Geografia 
[thumb|none|280px|Frantziako Saint-Martin (iparraldean) eta [Herbehereak|Herbehereetako Sint Maarten (hegoaldean).]]

San Martin uhartea menditsua da oso, iparraldeko aldiaren mendixka nagusiak honako hauek dira: Paradis mendigaina (424 m), Careta mendia (401 m), Flagstaff (390 m), Frantzia mendia (387 m), Akordioetako mendia (322 m), Marigot mendixka (307 m) eta O'Reilly mendia. Mendien artean, haranak daude nagusiak Colombier (sakonena), Caréta, Grand-Fond, Moho, Petit-Fond, Jones-Gut eta Lotterie izaki eta ordokiak: Bellevue, La Savanne, Concordia edo Quartier d'Orléans.

Kolektibitaren barruan Tintamarre eta Pinel uhartetxoak ere daude eta penintsula txiki bi ditu: Bluffeko muturra eta Néttlé.

Herri nagusiak, Marigot hiriburuaz gain, Grand-Case, Rambaud, Colombier, Cul-de-sac eta Quartier d'Orléans dira.

## Politika 
Administratiboki, Saint Martin Frantziako *commune* zen Guadalupeko itsasoz haraindiko eskualdearen barruan, baina 2007an itsasoz haraindiko kolektibitate independente bihurtu zen.

Saint Martin Europar Batasunaren barruan dago (Eskualde Ultraperiferiko bat da), beraz, euroa da txanpon ofiziala (nahiz eta estatubatuar dolarra ere onartzen den).

Lurraldeko biltzarrerako (frantsesez: *Conseil territorial*) lehenengo hauteskundeak 2007ko uztailaren 15ean egin ziren eta Louis-Constant Fleming presidente bihurtu zen.

## Demografia 
Uhartearen frantziar aldeak 53,20 km² azalera du eta 2004ko urrian 33.102 biztanle zituen.

## Kanpo estekak
Indonesiaren banaketa administratiboa

**Indonesiako banaketa administratiboa** 34 probintziatan () egiten da: bakoitza erregeordetza () eta hirietan () banaturik dago. Bi horiek barrutietan ('**) banatzen dira eta horiek **' eta '''' edo herrietan. Probintzia guztiek beren gobernadorea eta kontseilu legegilea dituzte.

Aceh, Jakarta, Yogyakarta, Mendebaldeko Papua eta Papuak estatus berezia dute.

## Probintziak 

## Erreferentziak 
## Kanpo estekak